**REGULAMENTUL**

**FESTIVALULUI – CONCURS NAŢIONAL DE INTERPRETARE A CÂNTECULUI POPULAR ROMÂNESC „DAN MOISESCU”**

**EDIŢIA a XXII-a, TOPALU**

 **03-05 OCTOMBRIE 2018**

**ORGANIZATORI**

**Consiliul Judeţean Constanţa, prin Centrul Cultural Judeţean Constanţa „Teodor T. Burada” şi în colaborare cu Consiliul Local şi Primăria Comunei Topalu, organizează, în perioada 03-05 octombrie 2018, Festivalul – Concurs de interpretare a cântecului popular românesc „Dan Moisescu”, Ediţia a XXII-a, ce se va desfăşura la Căminul Cultural din Comuna Topalu, Judeţul Constanţa.**

**Evenimentul va fi promovat şi difuzat prin partenerii media: TVR Craiova, Radio Constanţa şi Radio „Antena Satelor”.**

**SCOPUL**

**Descoperirea, stimularea şi promovarea de noi talente interpretative din rândul tineretului, punerea în valoare a cântecului popular tradiţional autentic, prezentarea nealterată a purităţii şi frumuseţii costumului popular din diferite zone etnofolclorice ale ţării.**

**ÎNSCRIEREA LA CONCURS / CONDIŢII DE PARTICIPARE**

* **Pot participa la concurs artişti amatori, solişti vocali de muzică populară având vârsta între 16-25 de ani.**
* **Înscrierea la concurs se face pe bază de fişa de înscriere ce va fi trimisă pe adresa - Centrul Cultural Judeţean Constanţa „Teodor T. Burada” din B-dul Tomis nr. 110, tel./fax: 0241.619293. Odată cu fişa de înscriere se vor transmite şi partiturile cu acompaniamentul pieselor muzicale, pe care le vor interpreta, până la data de 01 octombrie 2018.**
* **Fiecare concurent va aborda un repertoriu şi va purta un costum specific zonei pe care o reprezintă.**
* **În vederea asigurării unei participări cu un înalt nivel de calitate şi competitivitate, toţi concurenţii vor participa la preselecţia din data de 03 octombrie 2018, condiţie obligatorie pentru a intra în competiţie.**
* **La preselecţie şi la concurs, fiecare concurent va prezenta:**

**- o piesă autentică, culeasă sau preluată şi interpretată de concurent fără**

**acompaniament instrumental (doină sau baladă)**

**- o piesă autentică reprezentativă**

* **Nu sunt admişi în concurs solişti vocali profesionişti. Nu mai pot participa câștigătorii Premiului I și al Trofeului**
* **În urma preselecţiei, concurenţii rămaşi în concurs vor respecta întocmai precizările organizatorilor privind programul de repetiţii şi ordinea intrării în concurs care se va face, pe baza tragerii la sorţi, în 03 octombrie 2018, ora 1400, la Sala de repetiţii.**
* **Acompaniamentul muzical, la repetiţii şi la concurs, va fi asigurat de orchestră.**
* **Preselecţia va avea loc în data de 03 octombrie 2018, ora 1100, la Casa de Cultură din Cernavodă, participanţii având asupra lor actul de identitate şi partiturile melodiilor cântate cu acompaniament.**
* **Cheltuielile de transport sunt suportate de concurenţi sau de instituţiile pe care le reprezintă.**
* **Cheltuielile de cazare, masă şi transport, de la Cernavodă la Topalu şi retur, pentru juriu, recitaluri şi concurenţi, vor fi suportate de organizatori.**

**DESFĂŞURAREA CONCURSULUI**

**În ziua de 03 octombrie 2018:**

* **ora 11:00 - Primirea concurenţilor şi Preselecţie la Sala de Repetiţii**
* **ora 14:00 - Tragerea la sorţi**

**În ziua de 04 octombrie 2018:**

* **ora 15:00 - Plecarea la Topalu**
* **ora 16:00 - Repetiţie cu orchestra**
* **ora 18:00 -Parada Costumului, Cântecului şi Dansului Popular, în comuna Topalu**
* **ora 19:00 - Concursul „Dan Moisescu”- Sala Căminului Cultural Topalu**

**În ziua de 05 octombrie 2018:**

* **ora 17:00 - Deplasare la Topalu**
* **ora 19:00 - Gala Laureaţilor şi Festivitatea de Premiere**

**JURIUL**

* **Juriul va fi format din specialişti în domeniu şi reprezentanţi ai instituţiilor organizatoare.**
* **Preşedintele juriului va fi o personalitate în domeniul valorificării folclorului românesc.**

**PREMIILE**

**Pe baza clasamentului stabilit de juriu se vor acorda următoarele premii:**

**Trofeul „Dan Moisescu” 1800 lei**

**Premiul I 1500 lei**

**Premiul II 1000 lei**

**Premiul III 700 lei**

**Mențiuni (3) 500 lei**

 **În funcţie de aportul sponsorilor, premiile pot fi suplimentate sau se pot acorda premii speciale şi, de asemenea, juriul are latitudinea de a nu acorda sau redistribui unele premii.**

 ***Relaţii suplimentare la sediile Centrului Cultural Judeţean Constanţa “Teodor T. Burada”din :***

***B-dul Tomis nr. 110, tel./fax : 0241-619293***

***e -mail: scoaladearte.constanta@yahoo.com***

***Persoane de contact:***

***Ana Laura Parfinov - 0727353375 şi Liliana Gîlcă - 0745018948.***

**DIRECTOR GENERAL,**

**DOINA VOIVOZEANU**